Source: https://sportb.ro/csm-bucuresti-dominatie-aproape-totala-in-handbalul-romanesc/
Timestamp: 2020-02-27 02:00:45+00:00

Document:
CSM București, dominație cvasitotală în handbalul românesc | SPORTB.RO
in Clubul Sportiv Municipal, Handbal
CSM București dovedește că în condiții optime se poate face performanță într-un timp foarte scurt. Cu un buget corespunzător, dar mai ales cu o strategie bine definită și cu oameni dedicați obiectivelor propuse, clubul municipalității a devenit o forță atât la nivel național, cât și european.
În urmă cu câțiva ani, am criticat intenția primarului general de a sponsoriza cu o sumă considerabilă echipa de handbal feminin Oltchim Râmnicu Vâlcea, deoarece banii bucureștenilor, în măsura în care sunt direcționați către sport, trebuie să ajungă doar la echipe bucureștene. Ulterior, proiectul CSM București a prins consistență, iar în acest an a impresionat prin rezultate și nu vorbim doar de echipele feminine de handbal și volei care au cucerit treofee continentale, ci și de echipele de juniori ale clubului aflate în topul ierarhiilor naționale, în special la handbal.
Duminică, în sala de sport a Școlii Generale 30, echipa de Juniori 4 a obținut calificarea la turneul final, într-o manieră categorică. Sâmbătă, tinerii handbaliști pregătiți de Flori Vasile și Robert Roată au avut cel mai dificil meci cu CS Topoloveni, obținând victoria la limită, scor 20-19. Finala cu CSM Ploiești se anunța la fel de grea, însă bucureștenii au făcut un joc aproape perfect și doar începutul întâlnirii a fost mai echilibrat. Diferența de 12 puncte înregistrată la final (28-16), scutește de alte comentarii.
În decembrie, scriam că CSM București pregătește viitorii campioni mondiali, iar primul pas a fost făcut. Lotul campionilor regionali participant la turnul semifinal a fost compus din Pașca Alexandru, Licurici Mihai, Ștefan Marius, Neagu Dragoș, Condrea Albert, Radu Garry, Voica Bogdan, Clocoțan Alexandru, Bespalii Dmitrii, Toma Florin, Mețcan Radu, Bolma Andrei, Ciontoiu Andrei, Popescu Vlad, Oancea Bogdan, Moraru Mario și Botezatu Alexandru.
Antrenori: Flori Vasile și Robert Roată.
Coordonator CCJ: Aurelia Mărgulescu
În ceea ce privește rezultatele obținute, până acum în acest sezon, de CSM București la handbal, statistica spune cam tot:
Categorie / Echipa FEMININ MASCULIN
Seniori Campioană europeană
Câștigătoarea Cupei României Vicecampioană națională
Câștigătoarea Cupei României
Participare în Cupa EHF
Juniori 1 Campioană națională Vicecampioană națională
Juniori 2 Calificată la turneul final Calificată la turneul final
Juniori 3 Turneu semifinal 1 (locul 3) Calificată la turneul final
Juniori 4 Calificată la turneul final Campioană națională
Minihandbal Calificată la turneul final Calificată la turneul final
După câștigarea Ligii Campionilor, au existat câțiva cârcotași, de se dau experți în toate, care au criticat banii investiți în jucătoare străine, însă dacă privim cu atenție ce se întâmplă în handbalul de top din Europa, ne dăm seama că cel puțin momentan nu se poate obține un astfel de rezultat doar cu sportivi autohtoni. Iar pentru ca juniorii să devină într-o zi campioni europeni, mondiali, olimpici, au acum nevoie de modele cu o valoare incontestabilă.
În ceea ce-i privește pe cei mai mici Juniori ai CSM București, aceștia vor participa la turneul final, în perioada 23-26, locul de desfășurare urmând să fie stabilit de FRH.

References: CSM 
 CSM 
 CSM 
 CSM 
 CSM 
 CSM